Συζήτηση:Εγιαλέτι του Μοριά

message: Παράκληση: Μιας και έχουμε το νέο μας άρθρο για το πασαλίκι στη Βικιπαίδεια, μήπως να φτιάχναμε και άρθρο για τα πασαλίκια ή όπως τα γράφει το άρθρο Αγιαλετέ; Βλέπω το σύντομο http://en.wikipedia.org/wiki/Eyalet και το εκτεταμένο http://ca.wikipedia.org/wiki/Eyalat . Μάλλον αυτά δεν εννοούμε;
Ή μάλλον το Βιλαέτι; Μπερδεύτηκα, γιατί βλέπω να υπάρχει και το http://en.wikipedia.org/wiki/Wilayah .
Παρατήρηση: Υποψιάζομαι ότι όλα όσα είναι σε italics θα έπρεπε να είναι σύνδεσμοι σε άρθρα.
Συγχαρητήρια για το πολύ καλό άρθρο. --Focal Point 19:03, 12 Ιουνίου 2011 (UTC)
Σε ευχαριστώ για τα καλά σου λόγια. Από το πρώτο λίνκ βλέπω ότι τα Eyalet, αντικαταστάθηκαν με τα Vilayet μετά τη συνθήκη του Τανζιμάτ (1839). Επίσης ο όρος πασαλίκι αναφέρεται στη δικαιοδοσία ενός πασά, που μπορεί να είναι και Αγιαλετέ ή Σαντζάκι ή άλλη διοικητική περιφέρεια - αν δεν κάνω λάθος. Τώρα για την ειδική περίπτωση του ελλαδικού χώρου η οθωμανική διοίκηση ήταν εξαιρετικά πολύπλοκη, όπως βλέπω στην πηγή μου. Τα περισσότερα νησιά (όπως και η Πελοπόννησος παλιότερα) ήταν στην δικαιοδοσία απευθείας του Καπουδάν πασά (αρχιναύαρχου) ή σε κάποιους άλλους μεγιστάνες της Κων/πολης π.χ. σεϊσλάμη, ζαραπχανά. Η Κρήτη είχε πασά τριων ουρών. Η Ρόδος είχε μπέη. Η ηπειρωτική χώρα χωρίζονταν σε σαντζάκια: α. Έγριπος (Εύβοια), β. Τρίκαλα, γ. Ναύπακτος, δ. Κάρλελι (Αιτωλ/νια), ε. Ιωάννινα. Φαντάζομαι η Θεσσαλονίκη, το Μοναστήρι, η Αδριανούπολη θα ήταν ίσως Αγιαλετέ ή σαντζάκια ενδεχομένως της Ρούμελης (δεν είμαι σίγουρος). 
Για τα italics σκέφτηκα στην αρχή να τα κάνω συνδέσμους μιας και λίγο πολύ - πέρα από το ειδικό καθεστώς των κοτσαμπάσηδων της Πελ/σου - οι αξιωματούχοι και τα καθήκοντα τους ήταν ίδια πάνω κάτω για όλες τις περιφέρειες. Αλλά το απέφυγα γιατί πάνω από ένα απλό ορισμό με μία πρόταση για τον καθένα δεν νομίζω να βρω εύκολα περισσότερα.
Όσον αφορά το άρθρο θα χρειαστεί να κάνω άμεσα μια διόρθωση στον πίνακα και μελλοντικά ίσως βρω την λίστα με τους πασάδες, αν υπάρχει κάπου. --DoXapatres 19:48, 12 Ιουνίου 2011 (UTC)
*Ευχαριστώ για την εξήγηση
*Μην τσιγκουνεύεσαι κόκκινους συνδέσμους, μπορεί κάποιος άλλος να αποδειχθεί ότι έχει περισσότερα στοιχεία
*Αν έχεις βιβλίο με την απογραφή του 1834 ή έστω αξιόπιστη πηγή που να αναφέρει την ύπαρξή της, δώσε την πηγή και συμπλήρωσέ το στο Ελληνική απογραφή (δες Συζήτηση:Ελληνική απογραφή και εδώ)
--Focal Point 20:37, 12 Ιουνίου 2011 (UTC)
Για την απογραφή δεν έχω κάτι παραπάνω από αυτό που θεωρήθηκε μη αξιόπιστη πηγή στο λήμμα της απογραφής, δλδ το αρχείο και την περιγραφή από το παλιό άρθρο του flash.gr (το οποίο δεν υπάρχει τώρα, αλλά έχει "διασωθεί" αυτούσιο στο φόρουμ που αναφέρεται στη Συζήτηση:Ελληνική απογραφή. 
Θα βάλω συνδέσμους στους σημαντικότερους όρους του άρθρου εδώ και γενικά επειδή βρήκα και άλλα στοιχεία, θα εμπλουτιστεί στη συνέχεια και με καταλόγους ονομάτων π.χ. βεκίληδες, κοτσαμπάσηδες κλπ.
--DoXapatres 08:43, 13 Ιουνίου 2011 (UTC)
Γράφεις: «Τα δημογραφικά στοιχεία είναι από τον François Pouqueville, τα πρακτικά της Δ' Εθνοσυνέλευσης του Άργους, ενώ τα στοιχεία που λείπουν συμπληρώνονται με βάση την απογραφή του 1834.» Θα ήθελα να σε παρακαλέσω
*να μη χρησιμοποιείς στοιχεία από την πηγή που κρίθηκε μη αξιόπιστη
*να μη συνδυάζεις τέτοια πρωτογενή στοιχεία στον ίδιο πίνακα (Pouqueville του 1824, πρακτικά της Δ' Εθνοσυνέλευσης του Άργους του 1829 και απογραφή του 1834). Το πιο σημαντικό ζήτημα είναι ότι αυτός ο συνδυασμός είναι πρωτογενής έρευνα. Μόνο με μεγάλη προσοχή (π.χ. χωριστοί πίνακες) μπορεί να θεωρηθεί ότι δεν κάνεις πρωτότυπη έρευνα. Ακόμη σημαντικότερο είναι το ότι ο συνδυασμός στοιχείων από μια δεκαετία είναι θαυμάσιο αν κάποιος σε εξαναγκάζει να δώσεις κάποια εκτίμηση και κάνεις τα αδύνατα δυνατά (το έχω κάνει εκτός Βικιπαίδειας σε αντίστοιχες περιπτώσεις που χρειάζομαι να έχω μια γενική ιδέα, αλλά δεν έχω σχεδόν καθόλου στοιχεία), αλλά είναι και σημαντικό λάθος για μια εγκυκλοπαίδεια.
--Focal Point 18:09, 13 Ιουνίου 2011 (UTC)
Έχεις δίκιο για το θέμα έρευνα έναντι εγκυκλοπαιδικότητας. Πρακτικά τα στοιχεία είναι σχεδόν εξολοκλήρου από τον Pouqueville, με την εξαίρεση την απουσία δεδομένων για το καζά του "Πραστού" - που υπήρχε στους καζάδες της Δ' Εθνοσυνέλευσης. Αυτό με οδήγησε στην προσθήκη της πληθυσμιακής εκτίμησης για τον Πραστό. Αλλά είναι πολύ πιθανό τα στοιχεία αυτά να είναι ήδη ενσωματωμένα στον γειτονικό Άγιο Πέτρο που ίσως "απορρόφησε" στα επαναστατικά χρόνια τον Πραστό. Συνεπώς είναι καλύτερα να παρελείψουμε αυτήν την προσθήκη, θα κάνω τη διόρθωση. Ευχαριστώ για τα επικοδομητικά σχόλια! --DoXapatres 15:18, 14 Ιουνίου 2011 (UTC)
Έκανα λάθος στην πηγή μου. Τα στοιχεία είναι του 1823, δεν μπορεί να είναι από το έργο του Pouqueville. Είναι εκτίμηση της τότε (1823) Ελληνικής Κυβέρνησης που περιέχεται σε άλλη πηγή που θα προσθέσω σε λίγο. --DoXapatres 15:46, 14 Ιουνίου 2011 (UTC)

message: O χρήστης 91.132.60.82 έχει εξαφανίσει και τροποποιησει με αυθαίρετο τρόπο κομμάτια από το λήμμα, ειδικά στο τμήμα Διοικητική διαίρεση στα εκκλησιαστικά κλπ. Μπορεί κάποιος συντονιστής να το επαναφέρει σε παλαιότερη εκδοχή (19:35, 18 Ιανουαρίου 2012‎); Π.χ. αν θέλει κάποιος να γράψει την ιστορία της μητρόπολης Χ ή της οικογένειας τάδε  ή ότι ο Ψ ήταν σημαντικός αξιωματούχος, ας ανοίξει το ξεχωριστό λήμμα υπάρχοντος συνδέσμου μιας λίστας και ας αναφέρει τις πηγές του, τώρα έχουν εξαφανιστεί σύνδεσμοι και έχουν τροποποιηθεί στοιχεία από σοβαρές πηγές.
--DoXapatres (talk) 20:24, 1 Μαΐου 2012 (UTC)
thread_title:  Αλλαγές από 91.132.60.82